techiaith/cofnodycynulliad_en-cy huggingface dataset:
English: Well, I thank the Member for that and I agree entirely with what he said. And this has been a bit of a theme on the floor of the Assembly over the last few weeks. I had some work set in hand for me following Nick Ramsay's question a couple of weeks ago about Troy House. Now, from that work, I think we already know that, in any planning proposal, there is a statutory requirement to have special regard to the desirability of preserving buildings where those buildings have a particular status of the sort that David Melding has made reference to this afternoon. So, I agree with what the Member says. We are looking to see whether the current planning arrangements support that outcome in the way that we would want it to. The statutory requirement is an important defence that we already have in the way our planning law operates, but I have asked officials to give me advice as to whether there are any other ways in which that could be strengthened to make sure that, when proposals come forward, they pay absolutely proper regard to the historic nature and significance of buildings, but that those buildings need a future as well as a past and that we have to find ways of making sure that there are viable ways in which those buildings can go on having a living purpose.
Welsh: Wel, diolchaf i'r Aelod am hynna ac rwy'n cytuno'n llwyr â'r hyn a ddywedodd. Ac mae hon wedi bod yn dipyn o thema ar lawr y Cynulliad yn ystod yr ychydig wythnosau diwethaf. Cefais rywfaint o waith i'w wneud yn dilyn cwestiwn Nick Ramsay wythnos neu ddwy yn ôl am Troy House. Nawr, o'r gwaith hwnnw, rwy'n credu ein bod ni eisoes yn gwybod bod gofyniad statudol, mewn unrhyw gynnig cynllunio, i roi ystyriaeth arbennig i ddymunoldeb cadw adeiladau lle mae gan yr adeiladau hynny statws arbennig o'r math y mae David Melding wedi cyfeirio ato y prynhawn yma. Felly, rwy'n cytuno â'r hyn y mae'r Aelod yn ei ddweud. Rydym ni'n edrych i weld a yw'r trefniadau cynllunio presennol yn cefnogi'r canlyniad hwnnw yn y modd y byddem ni'n dymuno iddyn nhw ei wneud. Mae'r gofyniad statudol yn amddiffyniad pwysig sydd gennym ni eisoes yn y ffordd y mae ein cyfraith gynllunio yn gweithredu, ond rwyf i wedi gofyn i swyddogion roi cyngor i mi ynghylch pa a oes unrhyw ffyrdd eraill y gellid cryfhau hynny er mwyn sicrhau, pan gaiff cynigion eu gwneud, eu bod nhw'n rhoi ystyriaeth gwbl briodol i natur ac arwyddocâd hanesyddol adeiladau, ond bod yr adeiladau hynny angen dyfodol yn ogystal â gorffennol a bod yn rhaid i ni ddod o hyd i ffyrdd o wneud yn siŵr bod ffyrdd dichonol i'r adeiladau hynny allu parhau i fod â diben byw.
English: When, First Minister, will we see the Welsh Government introducing new rules that will make it a requirement to have planning consent to turn a residential home into a holiday home?
Welsh: Pryd, Brif Weinidog, welwn ni Lywodraeth Cymru'n cyflwyno rheolau newydd a fydd yn ei gwneud hi'n ofynnol i gael caniatâd cynllunio er mwyn troi tŷ preswyl yn dŷ haf neu'n dŷ gwyliau?
English: Well, I am, naturally, familiar with the argument that lies behind your question. Our officials have looked in detail at the information available in the field to see whether the regulations we have at present are equitable to all or whether a gap has appeared, or a loophole has appeared, in the regulations where we need to return to do something differently. We are dependent on the information that comes in from the local authorities, and we have received some information from Gwynedd, for example, about the impact that they believe they are seeing in their local area. We are not at present certain that that is actually making us come to the conclusion that changing the regulations is the best way of resolving the situation, if there is a problem to resolve, but we are open to all arguments and we are collecting information on this and, if it is proven that there is a case, then we are open to do something else to change the regulations.
Welsh: Wel, dwi'n gyfarwydd, wrth gwrs, gyda'r ddadl sydd tu ôl i'r cwestiwn ac mae ein swyddogion ni wedi edrych yn fanwl ar y wybodaeth sydd yna yn y maes i weld os yw'r rheolau sydd gyda ni ar hyn o bryd yn deg i bob un neu os oes bwlch wedi codi yn y rheoliadau lle bydd yn rhaid inni fynd yn ôl i wneud rhywbeth arall. Rŷm ni'n dibynnu ar y wybodaeth sydd yn dod i mewn o'r awdurdodau lleol ac rŷm ni wedi cael peth gwybodaeth oddi wrth Wynedd, er enghraifft, am yr effaith maen nhw'n meddwl maen nhw'n ei weld yn y maes lleol. Dŷn ni ddim ar hyn o bryd yn siŵr os yw hynna'n dod at y point lle mai newid y rheoliadau yw'r ffordd orau i ddatrys y broblem, os oes problem i'w ddatrys, ond rŷm ni'n agored i'r ddadl, rŷm ni'n casglu'r wybodaeth ac, os yw'r achos yna, fel Llywodraeth, rŷm ni'n agored i weld os oes rhywbeth arall bydd yn rhaid inni ei wneud i newid y rheoliadau.
English: I thank Lynne Neagle for that. It's unacceptable for a child's life chances to be determined by their social or economic circumstances. The Minister for Housing and Local Government is leading a review of the Welsh Government funding programmes to ensure that they have maximum impact on the lives of children living in poverty.
Welsh: Diolchaf i Lynne Neagle am hynna. Mae'n annerbyniol i gyfleoedd bywyd plentyn gael eu penderfynu ar sail ei amgylchiadau cymdeithasol neu economaidd. Mae'r Gweinidog Tai a Llywodraeth Leol yn arwain adolygiad o raglenni ariannu Llywodraeth Cymru i sicrhau eu bod nhw'n cael yr effaith fwyaf posibl ar fywydau plant sy'n byw mewn tlodi.
English: Thank you, First Minister. Last month, following an individual Member's debate, led by my colleague John Griffiths, AMs voted in favour of Welsh Government bringing forward a new strategy to tackle poverty together with a detailed budget and action plan for implementation. Given the clear cross-party support there is for more action in this area, when will the strategy be forthcoming? And what assurances can you give that it will be accompanied by clear targets, transparent budgets and strong ministerial leadership?
Welsh: Diolch, Prif Weinidog. Fis diwethaf, yn dilyn dadl Aelod unigol, dan arweiniad fy nghyd-Aelod, John Griffiths, pleidleisiodd ACau o blaid Llywodraeth Cymru yn cyflwyno strategaeth newydd i fynd i'r afael â thlodi ynghyd â chyllideb fanwl a chynllun gweithredu i'w rhoi ar waith. O ystyried y gefnogaeth drawsbleidiol amlwg sydd i fwy o weithredu yn y maes hwn, pryd fydd y strategaeth yn cael ei chyflwyno? A pha sicrwydd allwch chi ei roi y bydd yn cael ei hategu gan dargedau eglur, cyllidebau tryloyw ac arweinyddiaeth weinidogol gref?
English: I fully endorse Lynne Neagle's call and would ask you to revisit that, bearing in mind that the Children's Commissioner for Wales in March called for a new child poverty delivery plan in Wales. [ Interruption.] Is there a sound problem?
Welsh: Rwy'n llwyr gefnogi galwad Lynne Neagle a gofynnaf i chi ailystyried hynny, o gofio bod Comisiynydd Plant Cymru wedi galw ym mis Mawrth am gynllun cyflawni newydd ar dlodi plant yng Nghymru. [ Torri ar draws.] A oes problem sain?
English: I cannot hear him.
Welsh: Nid wyf i'n gallu ei glywed.
English: If you can - . Your microphone wasn't - . No, don't move it. That's the worst thing to do. Your microphone wasn't on at the start of the question. I apologise for that. If you can repeat your question so the First Minister can hear.
Welsh: Os gallwch chi - . Doedd eich meicroffon ddim yn - . Na, peidiwch â'i symud. Dyna'r peth gwaethaf i'w wneud. Nid oedd eich meicroffon ymlaen ar ddechrau'r cwestiwn. Ymddiheuraf am hynny. Os gallwch chi ailadrodd eich cwestiwn fel y gall y Prif Weinidog glywed.
English: Okay. I voted with Lynne Neagle in the debate she referred to. I fully endorse her call and would ask you to reconsider the specific point that she raised where the Children's Commissioner for Wales in March called on the Welsh Government for a new child poverty delivery plan. Even before the financial crash, Wales had the highest child poverty levels in the UK: 29 per cent in 2007, 32 per cent in 2008 - even before the crash. In 2012, 'Child Poverty Snapshots' from Save the Children said that Wales has the highest poverty and severe child poverty rates of any nation in the UK. In May, the End Child Poverty Network reported that Wales was the only UK nation to see a rise in child poverty last year. Well, this is actually National Co-production Week, as the Carnegie Trust reminded some of us yesterday. How, therefore, do you respond to the statement in Children in Wales's 'Child and Family Poverty in Wales: Results from the Child and Family Survey 2018'? It asked respondents, people in our communities, what they thought the Welsh Government should be doing to reduce child and family poverty, and the first comment quoted was to 'Invest in local communities - engage with local people and work with bottom up approaches to regeneration programmes'. Despite the rhetoric, despite the billions spent, this hasn't happened, isn't happening, and must happen within the strategy if we're going to finally tackle this outrage.
Welsh: Iawn. Pleidleisiais gyda Lynne Neagle yn y ddadl y cyfeiriodd hi ati. Rwy'n llwyr gefnogi ei galwad, a gofynnaf i chi ailystyried y pwynt penodol a gododd hi pan alwodd Comisiynydd Plant Cymru ar Lywodraeth Cymru ym mis Mawrth am gynllun cyflawni newydd ar dlodi plant. Hyd yn oed cyn y cwymp ariannol, roedd gan Gymru'r lefelau tlodi plant uchaf yn y DU: 29 y cant yn 2007, 32 y cant yn 2008 - hyd yn oed cyn y cwymp. Yn 2012, dywedodd 'Child Poverty Snapshots' gan Achub y plant mai Cymru sydd â'r cyfraddau tlodi plant a thlodi plant difrifol uchaf o blith holl wledydd y DU. Ym mis Mai, dywedodd y rhwydwaith Dileu Tlodi Plant mai Cymru oedd yr unig wlad yn y DU lle bu cynnydd o ran tlodi plant y llynedd. Wel, mae hi'n Wythnos Cyd-gynhyrchu Genedlaethol, fel yr atgoffodd Ymddiriedolaeth Carnegie rai ohonom ni ddoe. Sut, felly, ydych chi'n ymateb i'r datganiad yn 'Tlodi Plant a Theuluoedd yng Nghymru: Canlyniadau Arolwg Plant a Theuluoedd 2018' Plant yng Nghymru? Gofynnodd i ymatebwyr, pobl yn ein cymunedau, beth oedden nhw ei gredu y dylai Llywodraeth Cymru fod yn ei wneud i leihau tlodi plant a theuluoedd, a'r sylw cyntaf a ddyfynnwyd oedd 'Buddsoddi mewn cymunedau lleol - ymgysylltu â phobl leol a gweithio drwy strategaethau o'r gwaelod i fyny ar gyfer rhaglenni adfywio'. Er gwaetha'r rhethreg, er gwaethaf y biliynau a wariwyd, nid yw hyn wedi digwydd, nid yw'n digwydd, ac mae'n rhaid iddo ddigwydd o fewn y strategaeth os ydym ni am fynd i'r afael â'r cywilydd hwn o'r diwedd.
English: Well, Llywydd, I'm absolutely in favour of child poverty policies being shaped in a dialogue with those people who are on the receiving end of policies. When I talk to families in my constituency who are at the sharp end of child poverty, then the things that they talk to me about are the fact that their benefits have been frozen since the year 2015, that they have to pay the bedroom tax for the privilege of having somewhere where grandchildren can come and stay with them, and where, if you're family with more than three children, you are penalised by the Conservative Government's child cap. So, the story of child poverty during devolution, Llywydd, is that for the first 10 years, child poverty in Wales fell year on year, and in the second decade, we will end the decade with 50,000 more children in poverty than when we began. Of course we need to design our responses alongside those people who are on the receiving end of those policies, but those are the policies that have caused child poverty. They have done so deliberately and knowingly, and it's time that parties in this Chamber who have responsibility for those policies owned up to that.
Welsh: Wel, Llywydd, rwy'n llwyr o blaid llunio polisïau tlodi plant mewn trafodaeth â'r bobl hynny sy'n destun polisïau. Pan fyddaf i'n siarad â theuluoedd yn fy etholaeth i sydd yn dioddef tlodi plant, yna'r pethau y maen nhw'n siarad â mi amdanynt yw'r ffaith bod eu budd-daliadau wedi eu rhewi ers y flwyddyn 2015, bod yn rhaid iddyn nhw dalu'r dreth ystafell wely am y fraint o gael rhywle lle gall eu wyrion a'u wyresau ddod i aros gyda nhw, a lle, os ydych chi'n deulu â mwy na thri o blant, y cewch chi eich cosbi gan gap plant y Llywodraeth Geidwadol. Felly, hanes tlodi plant yn ystod datganoli, Llywydd, yw bod tlodi plant yng Nghymru wedi gostwng flwyddyn ar ôl blwyddyn yn ystod y 10 mlynedd cyntaf, ac yn yr ail ddegawd, bydd y degawd yn dod i ben gyda 50,000 yn fwy o blant mewn tlodi nag a oedd ar ei ddechrau. Wrth gwrs, mae angen i ni lunio ein hymatebion ochr yn ochr â'r bobl hynny sy'n destun y polisïau hynny, ond dyna'r polisïau sydd wedi achosi tlodi plant. Maen nhw wedi gwneud hynny'n fwriadol ac yn ymwybodol, ac mae'n bryd i'r pleidiau yn y Siambr hon sy'n gyfrifol am y polisïau hynny gyfaddef hynny.
English: The Health and Social Care (Quality and Engagement) (Wales) Bill will support a system-wide approach to quality in the NHS, with NHS management being required to deliver a culture of openness and honesty, and improved and continual public engagement in the design and delivery of integrated health and social services.
Welsh: Bydd y Bil Iechyd a Gofal Cymdeithasol (Ansawdd ac Ymgysylltu) (Cymru) yn cefnogi dull system gyfan o sicrhau ansawdd yn y GIG, a bydd yn ofynnol i reolwyr y GIG sicrhau diwylliant o fod yn agored ac yn onest, a chynnwys y cyhoedd yn well ac yn barhaus yn y gwaith o gynllunio a darparu gwasanaethau iechyd a gwasanaethau cymdeithasol integredig.
English: I'm grateful to the First Minister for his answer, but does he acknowledge that there's widespread concern about the capacity for certain sections of NHS management in Wales to deal effectively, particularly with the handling of complaints and concerns and with whistleblowing? And does the First Minister agree with me that, in addition to the legislation that he's mentioned, we now need a national values-based set of core competencies for our managers in the NHS in Wales, and that those managers should need to be on a national register, where they have to prove that they continue to be competent, just as our doctors and nurses do, to avoid a situation where people can move around the system? When they've failed in one place, they can pop up somewhere else. We do know that that happens.
Welsh: Rwy'n ddiolchgar i'r Prif Weinidog am ei ateb, ond a yw'n cydnabod bod pryder eang ynghylch capasiti rhai adrannau o reolaeth y GIG yng Nghymru i ymdrin yn effeithiol, yn enwedig o ran ymdrin â chwynion a phryderon a chyda chwythu'r chwiban? Ac a yw'r Prif Weinidog yn cytuno â mi bod angen arnom ni nawr, yn ogystal â'r ddeddfwriaeth y mae wedi sôn amdani, gyfres o gymwyseddau craidd sy'n seiliedig ar werthoedd cenedlaethol ar gyfer ein rheolwyr yn y GIG yng Nghymru, ac y dylai fod angen i'r rheolwyr hynny fod ar gofrestr genedlaethol, lle mae'n rhaid iddyn nhw brofi eu bod yn dal i fod yn gymwys, yn union fel y mae ein meddygon a'n nyrsys yn ei wneud, er mwyn osgoi sefyllfa lle gall pobl symud o gwmpas y system? Pan eu bod nhw wedi methu mewn un man, gallan nhw ymddangos yn rhywle arall. Rydym ni'n gwybod bod hynny'n digwydd.
English: I thank the Member for that and look forward to hearing her set out at greater length her ideas in this area tomorrow. It is an important area for debate, and I think tomorrow will be a valuable contribution to that. There will be a set, as she knows, I'm sure, of complex questions that will lie behind the headlines: the need to be able to define what we mean by a 'manager' in legislative terms, to learn from some of the experiences we've had in the social care sector, where we've had competing regulatory frameworks, for example, for care home managers who are also registered as nurses. Which of the two systems under which they operate are they to be held accountable? How, within a managerial workforce would you distinguish, for example, between someone who has responsibilities for the workforce and somebody who is responsible for managing the budget of a health body? So, I think it's an important debate, but I think it's a complex debate as well, and I look forward to hearing what the Member says tomorrow. In the meantime, the Bill that the Government will bring forward, I think, will make some significant inroads into the general issues that Helen Mary Jones began her question with, and that, too, will be scrutinised through the Assembly and no doubt improved as a result.
Welsh: Diolchaf i'r Aelod am hynna ac edrychaf ymlaen at ei chlywed yn cyflwyno'n fwy manwl ei syniadau yn y maes hwn yfory. Mae'n faes pwysig i'w drafod, a chredaf y bydd yfory'n gyfraniad gwerthfawr i hynny. Bydd cyfres, fel y mae hi'n gwybod, rwy'n siŵr, o gwestiynau cymhleth a fydd y tu ôl i'r penawdau: yr angen i allu diffinio'r hyn yr ydym ni'n ei olygu wrth ddweud 'rheolwr' mewn termau deddfwriaethol, i ddysgu o rai o'r profiadau yr ydym ni wedi eu cael yn y sector gofal cymdeithasol , lle'r ydym ni wedi cael fframweithiau rheoleiddio yn cystadlu â'i gilydd, er enghraifft, ar gyfer rheolwyr cartrefi gofal sydd hefyd wedi eu cofrestru fel nyrsys. O dan ba un o'r ddwy system y maen nhw'n gweithredu oddi tanynt y dylid eu dwyn i gyfrif? Sut, mewn gweithlu rheoli y byddech chi'n gwahaniaethu, er enghraifft, rhwng rhywun sydd â chyfrifoldebau am y gweithlu a rhywun sy'n gyfrifol am reoli cyllideb corff iechyd? Felly, rwy'n credu bod hon yn ddadl bwysig, ond rwy'n credu ei bod yn ddadl gymhleth hefyd, ac edrychaf ymlaen at glywed yr hyn y bydd yr Aelod yn ei ddweud yfory. Yn y cyfamser, bydd y Bil y bydd y Llywodraeth yn ei gyflwyno, rwy'n credu, yn gwneud cyfraniad sylweddol at y materion cyffredinol y dechreuodd Helen Mary Jones ei chwestiwn â nhw, a bydd hynny hefyd yn destun craffu drwy'r Cynulliad ac yn ddi-au yn cael ei wella o ganlyniad i hynny.
English: My colleague for Mid and West Wales has made some very good points, but leaving it for a debate tomorrow, for thought over the next few months, the next few years, I don't think gets to the nub of the current crisis we have. First Minister, you know as well as I do we have a number of health boards that are in a dire state. We've got a lack of fresh blood, we have the same team going around, with chairs being reappointed to new health boards who've been in existence in already struggling health boards. We've got chief executives, we've got whole management teams, we have a health Minister who you absolutely have faith in and you say that the problem is not with him. Well, if the problem with our NHS does not rest with you, your Government, your health Minister, the rest of your Cabinet colleagues, then surely it rests with the senior management of the NHS, because they are paid the big bucks to deliver the services our patients require, and they are paid the big bucks to be accountable. What I would like to understand, through this question, is what accountability and quality measures are there currently in place, not what might come down the road in months and years to come, but now, today, so that we know we've got the best team working at it. Because when you look at the postbags that we all have coming through our doors, we don't see the evidence on the front line.
Welsh: Mae fy nghyd-Aelod dros Ganolbarth a Gorllewin Cymru wedi gwneud rhai pwyntiau da iawn, ond nid yw eu gadael ar gyfer dadl yfory, i gnoi cil arnynt dros yr ychydig fisoedd nesaf, yr ychydig flynyddoedd nesaf, yn cyrraedd hanfod yr argyfwng presennol sydd gennym ni, yn fy marn i. Prif Weinidog, rydych chi'n gwybod cystal â minnau bod gennym ni nifer o fyrddau iechyd sydd mewn cyflwr truenus. Mae gennym ni ddiffyg gwaed ffres, mae gennym ni'r un tîm yn mynd o gwmpas, gyda chadeiryddion yn cael eu hailbenodi i fyrddau iechyd newydd sydd wedi bod mewn bodolaeth mewn byrddau iechyd sydd eisoes mewn trafferthion. Mae gennym ni brif weithredwyr, mae gennym ni dimau rheoli cyfan, mae gennym ni Weinidog iechyd y mae gennych chi ffydd ynddo yn llwyr ac rydych chi'n dweud nag ef yw'r broblem. Wel, os nad chi, eich Llywodraeth, eich Gweinidog iechyd, gweddill eich cyd-Weinidogion yn y Cabinet sy'n gyfrifol am y broblem gyda'n GIG, yna siawns mai uwch reolwyr y GIG sy'n gyfrifol, gan y telir yr arian mawr iddyn nhw i ddarparu'r gwasanaethau sydd eu hangen ar ein cleifion, a thelir yr arian mawr iddyn nhw i fod yn atebol. Yr hyn yr hoffwn i ei ddeall, drwy'r cwestiwn hwn, yw pa fesurau atebolrwydd ac ansawdd sydd ar waith ar hyn o bryd, nid beth allai ddod yn ddiweddarach ymhen misoedd a blynyddoedd i ddod, ond nawr, heddiw, fel ein bod ni'n gwybod bod gennym ni'r tîm gorau yn gweithio ar y mater. Oherwydd pan edrychwch chi ar y bagiau post sydd gan bob un ohonom ni'n dod drwy ein drysau, nid ydym yn gweld y dystiolaeth ar y rheng flaen.
English: Well, Llywydd, here is the Welsh NHS, which, at the end of March, at the end of the annual cycle of reporting, had the lowest waiting times since 2013, fewer people waiting more than 26 weeks than for the last five years, a health service in which 30 per cent more people are treated within waiting times for cancer than they were five years ago, and where survival rates are better than ever before at one year and five years, a health service in which delayed transfers of care, in 2017 and 2018, were the two lowest years since those figures were ever collected. This is the health service that the Member wishes to describe as being in a dire state. It is simply not true. It simply does not reflect the state of the service that millions of people, year in and year out, get from the Welsh NHS. Caricaturing it in the way that the Member does does nothing to bring about the - [ Interruption.] - nothing to bring about the improvements that we and she would wish to see. And those improvements that I have outlined are partly the result of the efforts that managers in the NHS make, as well as clinicians and others. We want a clear accountability system and we want to make sure that we have a system focused on quality. We already have one; we want to improve it further. That's why we're bringing forward legislation, and the legislation needs to be based on the facts of the health service in Wales, not a sort of general attempt to denigrate its reputation, where the evidence for that simply isn't available.
Welsh: Wel, Llywydd, dyma GIG Cymru, a oedd, ddiwedd mis Mawrth, ar ddiwedd y cylch blynyddol o adrodd, â'r amseroedd aros isaf ers 2013, llai o bobl yn aros mwy na 26 wythnos nag yn ystod y pum mlynedd diwethaf, gwasanaeth iechyd lle mae 30 y cant yn fwy o bobl yn cael eu trin o fewn amseroedd aros ar gyfer canser nag yr oedden nhw bum mlynedd yn ôl, a lle mae cyfraddau goroesi yn well nag erioed o'r blaen ar ôl blwyddyn a phum mlynedd, gwasanaeth iechyd lle'r oedd achosion o oedi wrth drosglwyddo gofal, yn 2017 a 2018, y ddwy flynedd isaf ers i'r ffigurau hynny gael eu casglu erioed. Dyma'r gwasanaeth iechyd y mae'r Aelod yn dymuno ei ddisgrifio fel un sydd mewn cyflwr enbyd. Nid yw'n wir o gwbl. Yn syml, nid yw'n adlewyrchu cyflwr y gwasanaeth y mae miliynau o bobl yn ei gael gan GIG Cymru o'r naill flwyddyn i'r llall. Nid yw ei ddychanu yn y ffordd y mae'r Aelod yn ei wneud yn gwneud dim i sicrhau - [ Torri ar draws.] - dim i sicrhau'r gwelliannau y byddem ni a hithau yn dymuno eu gweld. Ac mae'r gwelliannau hynny yr wyf i wedi eu hamlinellu yn deillio'n rhannol o'r ymdrechion y mae rheolwyr y GIG, yn ogystal â chlinigwyr ac eraill, yn eu gwneud. Rydym ni eisiau system o atebolrwydd eglur ac rydym ni eisiau gwneud yn siŵr bod gennym ni system sy'n canolbwyntio ar ansawdd. Mae gennym ni un eisoes; rydym ni eisiau ei gwella ymhellach. Dyna pam yr ydym ni'n cyflwyno deddfwriaeth, ac mae angen i'r ddeddfwriaeth fod yn seiliedig ar ffeithiau'r gwasanaeth iechyd yng Nghymru, nid rhyw fath o ymgais gyffredinol i fychanu ei enw da, pan nad yw'r dystiolaeth ar gyfer hynny ar gael o gwbl.